Diari Oficial de la Generalitat Valenciana


Sumari del DOGV 7205, del 03-02-2014 (2014/588)

ORDE 5/2014, de 21 de gener, de la Conselleria d'Educació, Cultura i Esport, per la qual s'aproven les bases reguladores i la convocatòria per a complementar les beques per a la mobilitat d'estudiants, Programa Erasmus, per al curs 2013-2014.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7205

Data del DOGV
:   03-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/588


Data del document
:   21-01-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 5/2014, de 21 de gener, de la Conselleria d'Educació, Cultura i Esport, per la qual s'aproven les bases reguladores i la convocatòria per a complementar les beques per a la mobilitat d'estudiants, Programa Erasmus, per al curs 2013-2014. [2014/588]  
El desenrotllament de la dimensió internacional constituïx una de les claus en la millora dels ensenyaments universitaris. En este sentit hi ha diverses iniciatives per al foment de la mobilitat d'estudiants universitaris que permeten realitzar part dels estudis en altres països.  
Les universitats de la Comunitat Valenciana, conscients de la importància d'esta dimensió europea, han participat des del principi en este tipus d'accions i han obtingut el finançament per part d'altres institucions, junt amb l'aportació dels seus fons propis.  
La Generalitat, amb la voluntat de fomentar la dimensió europea en les universitats valencianes, oferix als estudiants universitaris estes ajudes, com a mecanisme per a garantir i millorar la participació dels estudiants valencians en els programes de mobilitat per a la realització d'estudis universitaris en altres països. Amb esta finalitat, el Decret 40/2002, de 5 de març (DOGV 4207, 11.03.2002), del Govern Valencià, de mesures de suport als estudiants universitaris a la Comunitat Valenciana, modificat pel Decret 88/2006, de 16 de juny (DOGV 5284, 20.06.2006), va disposar que es podrien establir ajudes complementàries a les beques del Programa Sòcrates Erasmus per al foment de la mobilitat dels estudiants universitaris de la Comunitat Valenciana.  
  
Per la Decisió número 1720/2006/CE, del Parlament Europeu i del Consell, de 15 de novembre de 2006 (DOUE L327, de 24.11.2006), es va establir el programa d'acció en l'àmbit de l'aprenentatge permanent que inclou, entre altres subprogrames sectorials, el programa Erasmus, que, al mateix temps, inclou entre les seues accions la mobilitat d'estudiants per a cursar estudis o rebre formació en centres d'ensenyament superior.  
Atés el caràcter d'estes ajudes i que van dirigides a un col·lectiu que no exercix una activitat econòmica, estes subvencions, per la mateixa naturalesa dels beneficiaris als quals es destinen, queden excloses de l'aplicació del principi d'incompatibilitat amb el Mercat Comú, per la qual cosa no és obligatori notificar-les a la Comissió Europea.  
  
  
Per tot això, en compliment del que s'establix en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; en el Decret 132/2009, de 4 de setembre, del Consell, pel qual es regula la concessió de beques, i en la Llei 38/2003, de 17 de novembre, General de Subvencions, i en el Reglament General de Subvencions, aprovat pel Reial Decret 887/2006, de 21 de juliol; i fent ús de les atribucions que em conferix l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i vista la proposta del director general d'Universitat, Estudis Superiors i Ciència, de 19 de desembre de 2013, i de conformitat amb esta,  
  
  
  
ORDENE  
  
Primer  
Convocar les ajudes complementàries a les beques per a la mobilitat d'estudiants amb fins d'estudi del Programa Erasmus, inclòs en el Programa d'Aprenentatge Permanent de la Unió Europea, d'ara en avant «beques Erasmus», dels estudiants de les universitats de la Comunitat Valenciana i dels seus centres adscrits, i dels estudiants d'ensenyances artístiques superiors dels centres adscrits l'Institut Superior d'Ensenyances Artístiques de la Comunitat Valenciana, per al curs 2013-2014.  
  
  
Segon  
L'import global màxim de les ajudes que s'han de concedir no excedirà els tres-cents huit mil cent euros (308.100 ?) a càrrec de la línia de subvenció T3171000 del programa 422.60, Universitat i estudis superiors, de l'exercici pressupostari corresponent a l'any 2014, i estarà condicionat a l'existència de crèdit adequat i suficient a este efecte en els pressupostos de la Generalitat per a l'any 2014.  
  
Tercer  
S'aproven les bases que han de regir la concessió de les beques a què fa referència esta orde i que s'especifiquen com a annex I de la present orde.  
  
Quart  
Es faculta el director general d'Universitat, Estudis Superiors i Ciència, perquè dicte les instruccions complementàries que siguen necessàries per a dur a terme el que disposa esta orde, i se li delega l'atribució de resoldre la present convocatòria.  
  
Cinqué  
Esta orde produirà efectes a partir de l'endemà de la publicació en el Diari Oficial de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i el Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició s'haurà d'interposar davant la consellera d'Educació, Cultura i Esport en el termini d'un mes comptador des de l'endemà de la publicació d'esta orde en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'esta orde en el Diari Oficial de la Comunitat Valenciana.  
  
València, 21 de gener de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per a la concessió d'ajudes  
  
Primera. Objecte  
La present convocatòria té com a objecte incrementar la quantia de les beques Erasmus de les quals són beneficiaris els alumnes a què es referix l'apartat primer d'esta orde.  
  
Segona. Beneficiaris  
Podrà ser beneficiari d'esta convocatòria l'alumnat a què es referix l'apartat primer d'esta orde que complisca els requisits s'hi establixen, d'acord amb els criteris de valoració establits en estes bases.  
  
  
Tercera. Requisits  
Els beneficiaris han de complir els requisits següents:  
a) Tindre la residència administrativa en qualsevol municipi de la Comunitat Valenciana.  
b) Ser beneficiari d'una beca Erasmus durant el curs acadèmic 2013-2014 per una de les institucions indicades en l'apartat primer de la present orde.  
  
Quarta. Sol·licituds  
1. Les sol·licituds seran formalitzades per les entitats a què es referix l'apartat primer d'esta orde, en la seua qualitat de gestores de les beques Erasmus.  
2. Les sol·licituds hauran d'acompanyar-se de la documentació següent:  
a) Documentació que acredite el finançament de les beques Erasmus, amb la indicació dels fons destinats a este efecte per la Unió Europea, l'entitat sol·licitant o altres institucions.  
b) Relació individualitzada i certificada, en suport paper i magnètic, dels alumnes de l'entitat sol·licitant beneficiaris de les beques Erasmus durant el curs acadèmic 2013-2014, amb la indicació dels mesos de l'estada i del país de destinació de l'alumne, així com de la localitat de residència administrativa de l'alumne.  
Esta relació d'alumnat haurà de prioritzar-se d'acord amb la puntuació que resulte d'aplicar els criteris de la base huitena d'esta orde.  
  
c) Declaració responsable de l'entitat sol·licitant per la qual s'acredita que els beneficiaris d'esta subvenció complixen les obligacions per reintegrament de subvencions.  
3. Les dades personals de l'alumnat arreplegades en el transcurs del procediment seran incloses en un fitxer automatitzat de l'òrgan convocant, en els termes i les condicions que establixen la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1720/2007, de 21 de desembre, pel qual s'aprova el reglament de desplegament de la dita llei orgànica.  
  
4. Declaració responsable de l'entitat sol·licitant del fet que en ella no concorre cap de les circumstàncies per a no ser beneficiari d'una subvenció recollides en els apartats 2 i 3 de l'article 13, i en l'apartat 5 de l'article 34, de la Llei 38/2003, General de Subvencions.  
5. Declaració responsable de les universitats privades del fet que es troben al corrent en el compliment de les seues obligacions tributàries i enfront de la Seguretat Social.  
  
Cinquena. Termini i lloc de presentació  
1. Les entitats sol·licitants presentaran les sol·licituds en el termini d'un més, a partir de l'endemà de la publicació d'esta orde en el Diari Oficial de la Comunitat Valenciana.  
2. Les sol·licituds es presentaran en el Registre General de la Conselleria d'Educació, Cultura i Esport o en qualsevol dels llocs i pels procediments a què fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. A les entitats sol·licitants que no complisquen els requisits establits en la present orde o no aporten la documentació requerida en la base quarta, se'ls requerirà perquè, en el termini de 10 dies, esmenen la falta o aporten els documents preceptius, amb la indicació que, si no ho fan, es considerarà que han desistit de la petició, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb una resolució prèvia, que haurà de ser dictada en els termes que preveu l'article 42 de l'esmentada llei.  
  
Sisena. Selecció i valoració de les sol·licituds  
1. L'òrgan competent per a l'ordenació i la instrucció de l'expedient serà la Subdirecció General d'Universitat, Estudis Superiors i Ciència, la qual realitzarà d'ofici totes les actuacions que considere necessàries per a la determinació, el coneixement i la comprovació de les dades en virtut de les quals s'ha de dictar la resolució.  
2. Per a la valoració de les sol·licituds es constituirà una comissió composta pels membres següents:.  
 President: el subdirector general d'Universitat, Estudis Superiors i Ciència, o persona en qui delegue.  
 Vocals: un representant per cada una de les entitats sol·licitants, en la seua qualitat de gestores de les beques Erasmus durant el curs 2013-2014, i un funcionari adscrit a la Direcció General d'Universitat, Estudis Superiors i Ciència.  
 Secretària: la cap del Servei de Gestió Economicopressupostària de les Universitats.  
La comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. La comissió, una vegada valore les sol·licituds, emetrà, en un termini no superior a 10 dies comptadors des de la data de la reunió de la comissió, un informe en el qual es concretarà el resultat de la valoració efectuada.  
4. L'informe contindrà la distribució entre les entitats sol·licitants del crèdit disponible segons el que establix la base setena.  
5. Així mateix, ajustant-se als criteris de concessió establits en la base huitena, l'informe contindrà la relació d'alumnes beneficiaris, amb la indicació de l'import de l'ajuda obtinguda, així com la relació d'alumnes que, per motiu de la puntuació total obtinguda i del crèdit disponible, no resulten beneficiaris d'estes ajudes.  
6. L'import de l'ajuda proposada per a cada alumne beneficiari estarà entre 60 i 90 euros per mes d'estada. Este import el determinarà el país de destinació del sol·licitant, segons la taula que figura com a annex II.  
  
Setena. Distribució de l'import global entre les entitats sol·licitants  
  
La comissió, a la vista de les sol·licituds presentades, determinarà la distribució entre les entitats sol·licitants del crèdit disponible establit en l'apartat segon de la present orde, atenent el nombre d'alumnes beneficiaris d'una beca Erasmus i el nombre total de mesos d'estada per al curs 2013-2014.  
  
Huitena. Criteris de concessió  
Els alumnes que complisquen els requisits establits en la base tercera seran ordenats per l'entitat sol·licitant d'acord amb la puntuació total obtinguda per cada estudiant, resultant de l'aplicació dels criteris següents:  
1. La puntuació que resulte de la diferència entre la nota mitjana que conste en el certificat acadèmic personal de l'alumne i la nota mitjana de l'alumnat de la mateixa ensenyança que haja finalitzat els seus estudis en el curs acadèmic 2012-2013 en la mateixa institució acadèmica i titulació. La nota mitjana es realitzarà sobre les assignatures superades per l'alumne d'acord amb els procediments establits en la normativa corresponent.  
En aquelles titulacions en què no haja finalitzat els seus estudis cap promoció d'alumnat, la puntuació a què es referix el paràgraf anterior s'obtindrà de la diferència entre la nota mitjana que conste en el certificat acadèmic personal de l'alumne i la nota mitjana de l'alumnat de la seua promoció.  
2. Haver sigut beneficiari d'una beca per a la realització d'estudis durant el curs 2012-2013 de les convocades per l'Orde 1/2013, de 7 de gener, de la Conselleria d'Educació, Cultura i Esport (DOCV 6940, 10.01.2013). El valor atorgat als alumnes que complisquen esta condició serà del 10 % del valor màxim establit en la taula de qualificacions utilitzada per a l'obtenció de la puntuació a què es referix el punt 1 anterior.  
3. Cada entitat sol·licitant podrà reduir la puntuació que resulte d'aplicar els criteris especificats en els punts 1 i 2 d'esta base als alumnes que, atenent criteris semblants als establits en la present orde, hagen obtingut alguna ajuda complementària a les beques Erasmus concedida per qualsevol institució pública o privada diferent de l'entitat sol·licitant o de la Unió Europea. Esta reducció serà del 5 % del valor màxim establit en la taula de qualificacions utilitzada per a l'obtenció de la puntuació a què es referix el punt 1 anterior.  
  
4. Una vegada realitzada l'ordenació dels alumnes a què es referix esta base, seran proposats com a beneficiaris d'estes ajudes aquells la posició dels quals en la dita ordenació es trobe dins de l'import destinat a l'entitat on estiguen matriculats, fixat d'acord amb la distribució del crèdit disponible establida en la base 7a.  
5. En el cas que dos o més estudiants obtinguen la mateixa puntuació total, tindrà preferència per a optar a l'ajuda l'alumne que realitze una estada de més duració sobre el que realitze una estada de menys duració. Si continua l'empat, es distribuirà l'import corresponent entre l'alumnat amb la mateixa puntuació en quantitats proporcionals a l'import mensual per país de destinació, d'acord amb la taula que es publica com a annex II d'esta orde.  
  
Novena. Resolució  
1. L'òrgan instructor, a la vista de l'informe de la comissió establida en la base sisena, punt 2, formularà la proposta de concessió i emetrà un informe en què conste que de la informació que es troba en el seu poder es desprén que els beneficiaris complixen tots els requisits per a accedir a les ajudes objecte de la present convocatòria.  
2. Vista de la proposta de concessió, el director general d'Universitat, Estudis Superiors i Ciència, per delegació de la consellera d'Educació, Cultura i Esport, acordarà la distribució entre les entitats sol·licitants de l'import global màxim destinat a finançar la present convocatòria i la concessió de les ajudes a l'alumnat beneficiari.  
  
3. Així mateix, la resolució contindrà la relació d'alumnes que, reunint els requisits establits en la convocatòria, no resulten beneficiaris per la puntuació obtinguda. Els dits alumnes podran suplir, per orde de puntuació, les renúncies o revocacions que puguen produir-se entre els beneficiaris.  
4. El termini per dictar una resolució serà de quatre mesos comptadors des de la publicació d'esta orde en el Diari Oficial de la Comunitat Valenciana. En el cas que l'òrgan competent no dicte una resolució en este temps, es podrà considerar desestimada la sol·licitud per silenci administratiu.  
5. La resolució de la present convocatòria es publicarà en un termini no superior a un mes en el Diari Oficial de la Comunitat Valenciana i contindrà la relació alfabètica d'alumnes beneficiaris d'estes ajudes i la relació d'alumnes als quals fa referència el punt 3 anterior ordenats d'acord amb la puntuació total obtinguda.  
  
Deu. Justificació i pagament  
L'import global de les ajudes es lliurarà a cada entitat sol·licitant, prèvia justificació davant de la Direcció General d'Universitat, Estudis Superiors i Ciència, abans del 31 de juliol de 2014, de la documentació següent:  
a) L'acte administratiu de l'entitat sol·licitant pel qual s'acorda l'increment de la quantia de la beca a l'alumnat beneficiari, en concepte de beneficiaris de les beques Erasmus en el curs 2013-2014, amb l'expressió de la seua quantia de complement i del total resultant, així com de la seua notificació a l'alumne beneficiari.   
b) Certificat d'últim ingrés relatiu a estes ajudes, firmat per un responsable de l'entitat sol·licitant, que acredite per a quin curs, en quina data i per quin import es va realitzar l'últim ingrés en concepte d'estes ajudes.  
  
Onze. Col·laboració de la Generalitat  
Les entitats sol·licitants hauran de fer constar en totes les seues publicacions sobre beques Erasmus que estes compten amb una ajuda complementària de la Generalitat.  
  
Dotze. Obligacions dels becaris  
Els beneficiaris queden sotmesos al que establixen l'article 47 de la Llei d'Hisenda Pública de la Generalitat i l'article 14 de la Llei 38/2003, de 17 de novembre, General de Subvencions.  
  
Tretze. Compatibilitat de les ajudes  
Les ajudes concedides seran compatibles amb altres ajudes o subvencions, qualsevol que siga la seua naturalesa i l'entitat que les concedisca i sempre que conjuntament no superen el cost total de l'acció. El sol·licitant haurà de declarar davant de la seua entitat col·laboradora les ajudes que haja obtingut o sol·licitat per a la mateixa acció en el moment en què estes es concedisquen i acceptarà les eventuals minoracions aplicables per al compliment del que s'ha indicat anteriorment.  
  
Catorze. Circumstàncies que donen lloc a la modificació de la resolució  
La concessió de l'ajuda serà modificada i en serà procedent el reintegrament i l'exigència de l'interés de demora des del moment del pagament de l'ajuda en els casos establits en els articles 37 i 38 de la Llei 38/2003, de 17 de novembre, en l'article 47.9 de la Llei d'Hisenda Pública de la Generalitat i en article 12 del Decret 132/2009, de 4 de setembre, pel qual es regulen la concessió de beques.  
Les quantitats a reintegrar tindran la consideració d'ingressos de dret públic, i se'ls aplicarà el que disposa el capítol I del títol II de la Llei 38/2003, de 17 de novembre, General de Subvencions.  
  
El procediment per al reintegrament de les subvencions serà, igualment, l'establit pels articles 41 i 42 de la Llei 38/2003, General de Subvencions, i pel títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
ANNEX II  
Import mensual en euros per país d'estada  
  
País Import País Import  
Alemanya 78 Letònia 90  
Àustria 60 Liechtenstein 90  
Bèlgica 78 Lituània 90  
Bulgària 90 Luxemburg 78  
Croàcia 78 Malta 90  
Dinamarca 90 Noruega 90  
Eslovàquia 78 Països Baixos 78  
Eslovènia 90 Polònia 78  
Estònia 90 Portugal 60  
Finlàndia 90 Regne Unit 78  
França 78 República Txeca 78  
Grècia 60 Romania 90  
Hongria 78 Suècia 90  
Irlanda 78 Suïssa 78  
Islàndia 90 Turquia 78  
Itàlia 78 Xipre 78